"ธปท.-คลัง"ถกมาตรการแก้เงินบาทแข็ง
กระทรวงการคลัง หารือ ธปท. ระดมมาตรการรับมือเงินบาทแข็งค่า "กิตติรัตน์" ยัน ธปท.ต้องลดดอกเบี้ย
25 เม.ย. 2556

กระทรวงการคลัง หารือ ธปท. ระดมมาตรการรับมือเงินบาทแข็งค่า "กิตติรัตน์" ยัน ธปท.ต้องลดดอกเบี้ย
วันนี้ตั้งแต่เวลา 14.00-16.30 น. นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) ได้เข้าหารือมาตรการรับค่าเงินที่แข็งค่าต่อเนื่อง กับ นายอารีพงศ์ ภู่ชอุ่ม ปลัดกระทรวงการคลัง โดยทั้งสองปฏิเสธที่จะให้รายละเอียดมาตรการทั้งหมด
นายประสาร ที่มีสีหน้าเคร่งเครียด กล่าวว่า วันนี้งดให้สัมภาษณ์และเดินทางออกจากกระทรวงการคลังทันที
ด้านนายอารีพงศ์ กล่าวว่า ได้มีการหารือเรื่องปัญหาค่าเงินบาทกับผู้ว่า ธปท. หลายเรื่อง ซึ่งวันนี้ค่าเงินได้เริ่มอ่อนค่าลงแล้ว
ขณะที่ก่อนหน้าในช่วงเช้า นายกิตติรัตน์ ณ ระนอง รองนายกรัฐมนตรี กล่าวว่า ยังยืนให้ ธปท. ลดดอกเบี้ยนโยบาย เพื่อไม่ให้ค่าเงินบาทแข็งค่าไปมากกว่านี้ ซึ่งที่ผ่านมาได้ออกมาเตือนตั้งแต่ค่าเงินบาทอยู่ที่ 30 บาทต่อเหรียญสหรัฐว่า ค่าเงินบาทจะธปท. ต้องลดดอกเบี้ยแต่ ธปท. ก็ไม่ได้ดำเนินการ